Rökræðukönnun um endurskoðun stjórnarskrárinnar fór fram í Laugardalshöll um síðustu helgi . Þátttakendur voru á þriðja hundrað manns hvaðanæva af landinu en könnunin er hluti af almenningssamráði um endurskoðun stjórnarskrárinnar . Tekin voru fyrir nokkur afmörkuð atriði s.s. ákvæði um embætti forseta Íslands , þjóðaratkvæðagreiðslur og þjóðarfrumkvæði , Landsdómur , breytingaákvæði stjórnarskrár , kjördæmaskipting og atkvæðavægi og alþjóðasamstarf . Niðurstöðurnar verða kynntar formönnum stjórnmálaflokkanna og munu verða okkur leiðsögn í áframhaldandi vinnu . “ Rökræðukönnunin fór þannig fram að þátttakendum var skipt í hópa sem ræddu viðfangsefnin út frá rökum með og á móti ýmsum tillögum undir stjórn umræðustjóra . Félagsvísindastofnun Háskóla Íslands annaðist rökræðukönnunina í samstarfi við Öndvegisverkefni um lýðræðislega stjórnarskrárgerð og Center for Deliberative Democracy við Stanfordháskóla . Þátttakendur í rökræðukönnuninni voru valdir úr hópi þeirra sem svöruðu viðhorfskönnun um stjórnarskrána sem gerð var síðastliðið sumar sem byggði á slembiúrtaki og netpanel Félagsvísindastofnunar .